ગાગર જેવડા વીરપુરમાં સાગર જેવડો સંત ઝુંપડી જયાં જલારામની જયાં થાય સેવાના કામ એવા વીરપુર ગામમાં આજથી ૨૦૦ વર્ષ પહેલાં પૂજય જલારામ બાપાએ ૨૦ વર્ષની ઉંમરે સદાવ્રત અન્નક્ષેત્ર શરૂ કર્યું હતું,અમરેલીના ફતેહપુર ગામના પૂજય ભોજલરામ બાપાના આદેશ અને પ્રેરણા થી વિક્રમસવંત ૧૮૭૬ના મહાસુદ બીજના દિવસથી વીરપુરમાં પૂજય બાપાના આંગણે ભૂખ્યાને ભોજન મળી રહ્યું છે આ વર્ષે વિક્રમ સવંત ૨૦૭૬માં એટલે ૧૮ જાન્યુઆરી થી ૨૬ જાન્યુઆરી ૨૦૨૦ વીરપુરમાં દ્વિ શતાબ્દી મહોત્સવ ઊજવવામાં આવી રહ્યો છે, દ્વિ શતાબ્દી મહોત્સવ અંતર્ગત પૂજય મોરારિબાપુની રામ કથાના સાતમા દિવસે પૂજય જલારામ બાપાના અન્નક્ષેત્રમાં હજારો લોકો ભોજન પ્રસાદ લઈ રહ્યા છે પૂજય બાપાના અન્નક્ષેત્રમાં રામકથા દરમિયાન નવે નવ દિવસ વીરપુર ગામના કોઈપણ દ્યેર રસોઈ નહિ બનાવાઈ વીરપુરના દરેક સમાજના લોકો પૂજય જલારામબાપાના અન્નક્ષેત્રમાં ભોજન પ્રસાદ લેવાનો આગ્રહ પૂજય બાપાના પરિવારજનો દ્વારા જણાવાયુ છે ત્યારે પાંચ જેટલા વિશાળ ડોમમાં અંદાજે ૨૫ થી ૩૦ હજાર જેટલા લોકો ભોજન પ્રસાદ લઈ રહ્યા છે, પૂજય બાપાના અન્નક્ષેત્ર મહોત્સવમાં રોજ હજારો લોકો ભોજન પ્રસાદ લ્યે છે ત્યારે મહોત્સવ દરમિયાન રામકથા સ્થળની સામેની બાજુએ પૂજય માતુશ્રી વીરબાઈમાં પ્રસાદ કેન્દ્ર, માતુશ્રી મોંદ્યીબા પ્રસાદ કેન્દ્ર તેમજ માતુશ્રી કાંતાબા પ્રસાદ કેન્દ્ર એમ ચાર જેટલા વીશાળ ડોમમાં લોકો આરામ થી ભોજન પ્રસાદ લઈ શકે તેવી વિશાળ વ્યવસ્થા કરવામાં આવી છે,રોજ અલગ અલગ પ્રસાદ બનાવવામાં આવે છે ત્યારે સાતમા દિવસે અંદાજે આઠ હજાર લીટર જેટલા દૂધનો દૂધપાક બનાવવામાં આવ્યો હતો અને દ્વિ શતાબ્દી મહોત્સવમાં આવેલ તથા પૂજય મોરારીબાપુની રામકથા શ્રવણ કરવા આવેલા ભકતોને ભોજન પ્રસાદની પ્રસાદી આપવામા આવી હતી તેમજ વીરપુર તેમજ આજુબાજુના ગામના લોકો પૂજય જલારામ બાપાના અન્નક્ષેત્રમાં અંદાજે ત્રણ હજાર જેટલા સ્વયંસેવકો ખડેપગે પૂજય બાપાના રસોડામાં પોતાની સેવા આપી રહ્યા છે.